[{"text_idx": "#000000", "text": "Juhendmaterjal malevakorraldajale, ru\u0308hmajuhile ja maleva entusiastile."}, {"text_idx": "#000001", "text": "Peatu\u0308ki eesma\u0308rk on anda u\u0308levaade erinevatest vo\u0303imalikest tegevustest ja ma\u0308ngudest, mida malevaru\u0308hmas la\u0308bi viia."}, {"text_idx": "#000002", "text": "Soovituslik on igal hommikul enne to\u0308o\u0308pa\u0308eva algust hommikuvirgutus vo\u0303i vo\u0303imlemine la\u0308bi viia. See vo\u0303ib alguses noortele tu\u0308u\u0308tu kohustusena tunduda, kuid lo\u0303puks saavad nad kindlasti aru selle positiivsetest ko\u0303rvalmo\u0303judest. Pa\u0308evakava ja rutiin (kindlad igapa\u0308evased tegevused sh hommikuvo\u0303imlemine ja o\u0308o\u0308rahu) hoiavad a\u0308ra a\u0308rkamise ja magamamineku kaose ning aitavad ru\u0308hmal u\u0308hes ru\u0308tmis kulgeda. Hommikuvo\u0303imlemist vo\u0303iksid esimestel pa\u0308evadel la\u0308bi viia soovitavalt ru\u0308hmajuhid. Edasi vo\u0303iksid seda teha malevlased ise (ru\u0308hmajuht muidugi osaleb). Na\u0308iteks vo\u0303ib igaks hommikuks ma\u0308a\u0308rata kaks inimest, kes vastutavad teiste a\u0308ratamise ja hommikuvo\u0303imlemise eest."}, {"text_idx": "#000003", "text": "Enamasti la\u0308bib esimest aastat malevas olev noor ristimisrituaali, et saada ta\u0308ieo\u0303iguslikuks malevlaseks. Ristimine peab tekitama positiivse emotsiooni ja muutma ru\u0308hma terviklikumaks. Tuleb veenduda, et tagatud ristimisel osalejate ohutus ning tegevustega ei kahjustata kellegi isiklikku vara (riideid, tehnikat vms). Oluline, et su\u0308ndmus poleks ristitavatele ebameeldivaid emotsioone po\u0303hjustav \u2013 tegemist ei ole malevlaste vo\u0303imu na\u0308itamise kohaga. Eelko\u0303ige viivad la\u0308bi juba kogemusega malevanoored. Ru\u0308hmajuhid on kindlasti ko\u0303ikide plaanidega kursis, vajadusel mo\u0303jutavad ja hoiavad su\u0308ndmuste ka\u0308igul silma peal. Kindlasti tuleb la\u0308bi mo\u0303elda, mida tahetakse erinevate u\u0308lesannetega saavutada, mis seos on igal u\u0308lesandel malevaga ning kuidas ristimine ru\u0308hma u\u0308hendab. Ristimine vo\u0303iks soovitavalt toimuda ru\u0308hma esimeses pooles."}, {"text_idx": "#000004", "text": "Ru\u0308hmajuhist so\u0303ltub, kui elavaks su\u0308ndmus kujuneb. Sisulised tegevused ristimisel on igal malevaru\u0308hmal erinevad, kuid mo\u0303ned ideed korduvad alati:"}, {"text_idx": "#000005", "text": "U\u0308lesannete lahendamine \u2013 meeskonnategevused, usaldusu\u0308lesanded, takistuste la\u0308bimine (rebased vs rebased, rebased vs kogemusega malevlased);Kostu\u0308u\u0308mid ja kaunistused \u2013 u\u0308heks vo\u0303imaluseks on lasta noortel kindla teema ja\u0308rgi riietuda, anda neile ise sobivad riided ning teha na\u0308omaalinguid;Vanne \u2013 ristimine lo\u0303ppeb pu\u0308haliku vandega, mida saab kujundada vastavalt malevaru\u0308hmale ning sisse po\u0303imida ru\u0308hmale omaseks saanud nalju vo\u0303i kombeid. Vande mo\u0303tlevad va\u0308lja ja panevad kirja malevakogemusega noored. Vande ajaks vo\u0303ib pu\u0308halikult dekoreerida mo\u0303ne ruumi vo\u0303i minna na\u0308iteks kohaliku jo\u0303e a\u0308a\u0308rde, kus iga ristitav saab pa\u0308rast vande andmist ka kolm tilka vett pealaele. U\u0308heks vo\u0303imaluseks on u\u0308hiselt kiri kirjutada, millel ko\u0303ikide allkirjad, kiri klaaspudelisse panna ning see pu\u0308halikult maha matta."}, {"text_idx": "#000006", "text": "Et ristimine mo\u0308o\u0308duks ohutult, peab ru\u0308hmajuht koos kogemusega malevlastega mo\u0303tlema asukoha, aja ja sisu peale. Va\u0308litingimused eeldavad ka ilmastikule vastavat riietus (ei ole mo\u0303istlik kedagi otse voodist T-sa\u0308rgi va\u0308el o\u0303ue saata). Sisetingimustes tuleb veenduda, et tegevus ei kahjustaks ruume. Asukoha valikul tuleb arvestada ka kohalikega. La\u0308bi tuleks mo\u0303elda see, kas ja\u0308rgmine pa\u0308ev on to\u0308o\u0308pa\u0308ev. To\u0308o\u0308andja eeldab, et igal hommikul saabub to\u0308o\u0308le grupp va\u0308ljapuhanud noori. Su\u0308ndmus ei tohi rikkuda o\u0308o\u0308rahu (naabrid vo\u0303ivad la\u0308rmi peale politsei kutsuda)."}, {"text_idx": "#000007", "text": "Inimestel on kalduvus/mugavus la\u0308htuda eelnevatest kogemustest, u\u0308ldisest u\u0308hiskondlikust foonist. Kui noorel on olnud ristimistega negatiivne kogemus, siis suure to\u0303ena\u0308osusega soovib ta ka ise rebastele \u201ca\u0308ra teha\u201d. Ru\u0308hmajuhi u\u0308lesanne: selgitada noorele olukorda, et tegu ei ole \u201ctehti mulle \u2013 teen teistele\u201d situatsiooniga, a\u0308rgitada laiemalt mo\u0303tlema, pakkuda variante."}, {"text_idx": "#000008", "text": "Malevapulm on ko\u0303ige suuremat ko\u0303lapinda saav ja oodatuim su\u0308ndmus malevas. Malevapulm paneb proovile ru\u0308hma u\u0308htsuse ja organiseerimisvo\u0303ime. See on vo\u0303imalus katsetada ru\u0308hma piire ja na\u0308ha noori erinevates rollides. Pulma vo\u0303iks korraldada ru\u0308hma lo\u0303pu poole. Kogu korraldus ja su\u0308ndmus ise la\u0308heb kindlasti ladusamalt, kui ru\u0308hm on juba omavahel tuttavam. Erinevaid pulmadega kaasnevaid u\u0308lesandeid saab ru\u0308hmaliikmete vahel a\u0308ra jagada, kuid ru\u0308hmajuht koordineerib kogu protsessi."}, {"text_idx": "#000009", "text": "Rollid malevapulmas \u2013 preester, pulmaisa, emad-isad, vanavanemad, ta\u0308did-onud, o\u0303ed-vennad, kauge sugulane Kanadast jne, kontvo\u0303o\u0303ras, eks-pruut/peigmees, pulmalaulik, kuulsused jne. Oluline, et ko\u0303igil on roll! Rolle vo\u0303ib jagada na\u0308iteks: loosi teel; mo\u0303eldakse va\u0308lja u\u0308hiselt; salajane ha\u0308a\u0308letus; ru\u0308hmajuht paneb ise paika; omal vabal valikul."}, {"text_idx": "#000010", "text": "Soovi korral vo\u0303ib rollidele mo\u0303elda loosiga to\u0303mmatavaid iseloomuomadusi. Samuti vo\u0303ib pulmaku\u0308lalistele jagada salajasi u\u0308lesandeid: so\u0308o\u0308gilauas magama ja\u0308a\u0308mine, u\u0308hislaulu alustamine keset laulatust/so\u0308o\u0308mist/ma\u0308nge, keset vannet su\u0308dantlo\u0303hestavalt nutma hakkamine vo\u0303i hoopis laulatuse igal vo\u0303imalusel takistada pu\u0308u\u0308dmine jne."}, {"text_idx": "#000011", "text": "Loosi teel \u2013 eelnevalt peaks kindlaks tegema, kas ko\u0303ik on asjaga ka no\u0303us. Ko\u0303ik noored ennast pruudi vo\u0303i peiu rollis mugavalt ei tunne. Katsed \u2013 poisid valmistavad ette u\u0308lesanded tu\u0308drukutele (nt pesu pesemisest puude lo\u0303hkumiseni) ja tu\u0308drukud valmistavad ette u\u0308lesandeid poistele (patsipunumisest jalgratta parandamiseni)."}, {"text_idx": "#000012", "text": "Veel na\u0308iteid pruutpaari valimise katsetest: so\u0308o\u0308gi tegemine, nuku ma\u0308hkimine, abieluettepaneku tegemine, armastuskirja/luuletuse kirjutamine, lillekimbu valmistamine, meigi tegemine. Ku\u0308simused\u2013vastused-mo\u0303istatused (erinevad teemaku\u0308simused meigist jalgpallini), abieluettepaneku la\u0308bima\u0308ngimine, kirjatu\u0308kk \u201cMina 10 aasta pa\u0308rast\u201d."}, {"text_idx": "#000013", "text": "Tu\u0308drukute- ja poisteo\u0303htu \u2013 Pa\u0308rast pruudi ja peiu valimist vo\u0303ib toimuda ka tu\u0308drukute- ja poisteo\u0303htu. Enamasti on tu\u0308drukuteo\u0303htul jutu ajamine koos ku\u0308u\u0308nte va\u0308rvimise, na\u0308omaskide ja soengute tegemisega pruudile. Poisteo\u0303htul panevad poisid peigmehe erinevate u\u0308lesannetega proovile."}, {"text_idx": "#000014", "text": "Pulmapa\u0308eva kava \u2013 Mida la\u0308bimo\u0303eldumalt on korraldatud pulmapa\u0308ev, seda po\u0303nevam. Hea on mo\u0303elda tavalisele Eesti pulmale, kus pulm on ikka pikk su\u0308ndmus."}, {"text_idx": "#000015", "text": "Laulatus \u2013 Koos altarile ko\u0303ndimise, vannete, \u201cjah\u201d u\u0308tlemise ja muude laulatuse juurde kuuluvate traditsioonidega."}, {"text_idx": "#000016", "text": "Pruudi/peiu katsumused \u2013 Lapse ma\u0308hkimine, teineteise kohta ku\u0308simustele vastamine, lindi sidumine puu ku\u0308lge, pruudiro\u0308o\u0308v, avavalss jms"}, {"text_idx": "#000017", "text": "O\u0303htuso\u0308o\u0308k \u2013 Alati on vo\u0303imalik ru\u0308hma toitlustajaga la\u0308bi ra\u0308a\u0308kida, et sel pa\u0308eval oleks vo\u0303imalik lauda katta pidulikumalt. Uurige eelnevalt toiltustajalt, kas oleks vo\u0303imalik, et nad valmistavad pulmatordi vo\u0303i tehke seda na\u0308iteks koos ru\u0308hmaga."}, {"text_idx": "#000018", "text": "Ko\u0303ned \u2013 Vastavalt rollidele saavad pulmaku\u0308lalised so\u0308o\u0308mise ajal so\u0303na vo\u0303tta ja paarile o\u0303nne ja soovitusi jagada."}, {"text_idx": "#000019", "text": "Traditsioonilised pulmama\u0308ngud \u2013 Erinevad vo\u0303istlused perekondade vahel, pruutpaarile; lo\u0303busad seltskonnama\u0308ngud, jne."}, {"text_idx": "#000020", "text": "Sama vana traditsioon kui malev ise. Soovituslik juurde mo\u0303elda tegevused vo\u0303i eeskava, et lo\u0303kkeo\u0303htu laiali ei valguks ja oleks po\u0303nev. Aitab luua ru\u0308hmas kodust ja sooja o\u0303hkkonda ning aitab liita ru\u0308hmaliikmeid. Lo\u0303kkeo\u0303htu juurde kuuluvad grillimine, laulmine, kitarrima\u0308ng, vahukommid jne. NB! Mo\u0303tle kindlasti ohutusele: kus vo\u0303ib lahtist tuld teha, kes ja\u0308lgib lo\u0303ket, kas la\u0308heduses on vett jne."}, {"text_idx": "#000022", "text": "Vana maleva traditsioon on minna ku\u0308lla la\u0308himale malevaru\u0308hmale. Kindlasti peab kohtumine olema ha\u0308sti la\u0308bimo\u0303eldud ja organiseeritud, vastasel juhul vo\u0303ivad ku\u0308lalised ennast vo\u0303o\u0303ras kohas kohmetult vo\u0303i u\u0308leliigsena tunda. Korraldatakse ru\u0308hmadevahelisi ma\u0308nge ja vo\u0303istlusi. Hea vo\u0303imalus harjutada kokkutuleku jaoks sportma\u0308nge, etlust, demonstreerida ru\u0308hma lippu jne. Kahte ru\u0308hma aitab la\u0308hendada see, kui korraldada u\u0308hiselt nt teemapa\u0308ev vo\u0303i malevapulm. Kombekohaselt vahetavad so\u0303prusru\u0308hmad ru\u0308hmaembleeme. So\u0303prusru\u0308hma embleem ka\u0308ib ru\u0308hmajuhtidel ja malevlastel jaki seljale."}, {"text_idx": "#000023", "text": "Kokkutulekul edukalt esinemiseks tuleb ettevalmistusi teha juba malevaru\u0308hmas. Ru\u0308hma ajal harjutatakse sportvo\u0303istlusteks (vo\u0303rkpall, ko\u0308ievedu ja teatevo\u0303istlus), erinevateks etteasteteks ning luuakse ru\u0308hma su\u0308mboolika. Tihti luuakse ka oma ru\u0308hmale spordivo\u0303istlustel kaasaelamiseks ergutushu\u0308u\u0308deid."}, {"text_idx": "#000024", "text": "Ru\u0308hma su\u0308mboolika \u2013 Luuakse ru\u0308hma toimumise ajal noorte eestvedamisel. Ru\u0308hmalipp \u2013 Teostus ru\u0308hma enda valida. Ei pea tegema traditsioonilist riidest lippu, kasutada vo\u0303ib ko\u0303ike ka\u0308epa\u0308rast. Lipp iseloomustab ru\u0308hma nime, liikmeid, ru\u0308hma toimumiskohta, tehtud to\u0308o\u0308d jne. Lippu peaks olema vo\u0303imalik maleva kokkutulekul rongka\u0308igus kaasas kanda.Ru\u0308hmalaul \u2013 Laulu vo\u0303ib sisse po\u0303imida ru\u0308hmale iseloomulikke tegevusi, ru\u0308hma kombeid ja nalju. Meeles peab pidama ka seda, et laulu oleks teistel kokkutulekul meeldiv ja huvitav kuulata. Laul on muusikaline vo\u0303imalus oma malevakogemust ka teistega jagada.Ru\u0308hmaembleem \u2013 Iga ru\u0308hma poolt loodud embleem ru\u0308hma identifitseerimiseks."}, {"text_idx": "#000025", "text": "Teemaru\u0308hma ru\u0308hmajuhil on enamasti mingi teema vo\u0303i valdkond, milles ta end koduselt tunneb ning on valmis oma teadmisi ja oskusi noortega jagama. Sellises ru\u0308hmas on u\u0308histegevused osaliselt vo\u0303i ta\u0308ielikult seotud selle konkreetse valdkonnaga: na\u0308iteks teater, improteater, teadus, riigikaitse, rahvatants, vaimne tervis. Vo\u0303ib kutsuda ka ku\u0308lalisi teemavaldkondadest to\u0308o\u0308tubasid tegema. Teemaru\u0308hmal on ideaalis u\u0308hine eesma\u0308rk, mida ru\u0308hma jooksul ette valmistatakse, na\u0308iteks teatriru\u0308hmal lavastus/film; muusikaru\u0308hmal kontsert vms."}, {"text_idx": "#000026", "text": "Uuri, mis vo\u0303imalused on u\u0308mbruskonnas va\u0308ljaso\u0303iduks \u2013 olgu selleks vaatamisva\u0308a\u0308rsused, mererand, matkarada, seikluspark, kultuuriu\u0308ritused, so\u0303prusru\u0308hma ku\u0308lastus, muuseum, la\u0308hedalasuva linna ku\u0308lastus vms."}, {"text_idx": "#000027", "text": "To\u0308o\u0308tuba on justkui lu\u0308hike intensiivkursus va\u0308ikeses ru\u0308hmas, kus asjatundja juhendab ja o\u0303petab huvilisi. Seda vo\u0303ib la\u0308bi viia nii ru\u0308hmajuht, malevanoor kui ka keegi va\u0308ljaspoolt malevaru\u0308hma."}, {"text_idx": "#000028", "text": "Ideid to\u0308o\u0308tubadeks: esmaabi, karja\u0308a\u0308riinfo, to\u0308o\u0308ohutus, kokandus, disc golf, vo\u0303rkpall, eneseareng, jooga, meditatsioon, improteater, elluja\u0308a\u0308mise o\u0303petus, patsipunumine, sotsiaalmeedia, laulukirjutamine, pillima\u0308ng."}, {"text_idx": "#000029", "text": "Tekima\u0308ngVajalikud vahendid: tekk/linaMoodustage kaks gruppi. Kahe grupi vahel hoitakse eesriidena tekki. On oluline, et vastasmeeskondade liikmed teineteist ei na\u0308eks. Kumbki meeskond peab igaks vooruks valima kellegi, kes liigub eesriide juurde. Seeja\u0308rel langetatakse tekk ning eespool olijad u\u0308tlevad kiiruse peale vastase nime. Kiirem vastaja saab a\u0308ra arvatud nimega ma\u0308ngija enda meeskonda lisaks. Ma\u0308ngida vo\u0303ib na\u0308iteks kindla arvu noore vo\u0303i kuniks u\u0308hes meeskonnas on alles vaid teatud arv ma\u0308ngijaid."}, {"text_idx": "#000030", "text": "Nimema\u0308ng palligaVajalikud vahendid: pallMa\u0308ngijad seisavad ringis. Esimene, kelle ka\u0308es on pall, viskab selle teisele ma\u0308ngijale, o\u0308eldes samal ajal enda nime, ning seeja\u0308rel ku\u0308kitab. Nii visatakse palli ma\u0308ngijate vahel risti-ra\u0308sti kuni ko\u0303ik ku\u0308kitavad. Viimane pu\u0308stiseisja viskab palli esimesena ku\u0308kitanule. To\u0303ustakse pu\u0308sti ja tehakse uus ring. Seekord tuleb pall visata ta\u0308pselt samale inimesele, kellele enne, o\u0308elda selle ma\u0308ngija nimi, ja kiirelt ku\u0308kitada. Huvitavamaks muutmiseks vo\u0303ib panna ringi ka tagurpidi ka\u0308ima."}, {"text_idx": "#000031", "text": "Mis on sinul kotis?Omavahelise tutvuse sobitamiseks ja nimede meeldeja\u0308tmiseks sobib endast ra\u0308a\u0308kimine la\u0308bi mo\u0303ne eseme. Ma\u0308ngujuht palub ko\u0303igil osalejatel vo\u0303tta oma isiklike asjade seast midagi (kokkuleppeliselt 1-3 asja), mis neid iseloomustab. Asja(de) leidmiseks vo\u0303ib anda po\u0303nevuse loomiseks lu\u0308hikese aja (na\u0308iteks u\u0308ks 30sek, 1min). Moodustatakse ring, istudes vo\u0303i seistes, ja igau\u0308ks ra\u0308a\u0308gib, miks ta just sellise eseme on valinud ning kuidas see teda iseloomustab. Selline tutvumine aitab kaasa positiivse o\u0303hkkonna loomisele ning aitab meelde ja\u0308tta inimese tausta."}, {"text_idx": "#000032", "text": "Profiili loomineVajalikud vahendid: paber, kirjutusvahendidIgau\u0308ks saab paberilehe ning u\u0308lesande endast sellele va\u0308ike pilt joonistada. Ko\u0303ik pildid asetatakse ruumi keskele maha, kust igau\u0308ks kellegi teise pildi valib. Nu\u0308u\u0308d on u\u0308lesandeks pildil olev inimene u\u0308les otsida ning tema kohta midagi teada saada. Vastused kirjutatakse vastava inimese pildiga paberile. Ma\u0308ngujuht vo\u0303ib esitada suunavaid ku\u0308simus: Mis su nimi on? Mis koolis o\u0303pid? Mis vabal ajal teed, hobid? Kelleks unistasid lapsena saada? Millised on sinu lemmikraamatud, -filmid, -vaba aja veetmise viisid. Voore vo\u0303ib teha mitu, asetades ja\u0308llegi paberid ruumi keskele ning igau\u0308ks valib uue paberi. Lo\u0303petuseks tehakse u\u0308hine ring. Igau\u0308ks peab tutvustama teistele inimest, kelle pilt tal ka\u0308es on."}, {"text_idx": "#000033", "text": "Speed datingMoodustage kaks ringi \u2013 sisemine ja va\u0308limine. Noored istuvad vo\u0303i seisavad na\u0308gudega vastamisi. Voore vo\u0303ib teha vastavalt soovile lu\u0308hemaid ja pikemaajalisi. Igaks vooruks anna noortele erinev teema, mille u\u0308le nad arutlema peavad. Alustada vo\u0303ib lihtsamatega, na\u0308iteks \u201eKuidas malevasse sattusid?\u201c ning edasi minna juba keerulisemalt, na\u0308iteks \u201eMis on sinu suurim hirm?\u201c Kui voor la\u0308bi saab, liigub vastavalt kokkuleppele sisemine vo\u0303i va\u0308limine ring u\u0308he inimese vo\u0303rra edasi."}, {"text_idx": "#000034", "text": "A\u0308mblikuvo\u0303rkVajalikud vahendid: no\u0308o\u0308r, kaks puud/postiKahe puu vo\u0303i mo\u0303ne muu tugeva seisva asja vahele on risti-ra\u0308sti seotud vo\u0303rgustik. Augud peaksid ja\u0308a\u0308ma erineva kujuga, aga sellised, et inimesed vahelt la\u0308bi mahuvad. Meeskond peab saama teisele poole nii, et iga liige tohib minna vaid la\u0308bi kindla augu, rohkem seda auku kasutada ei saa. U\u0308levalt ja alt vo\u0303ib ka minna. Kui keegi no\u0308o\u0308rile vastu la\u0308heb, peab kogu meeskond otsast peale alustama. Vo\u0303ib panna ka ajalimiidi, nt kui ru\u0308hmas on 15 noort, siis 10 minutit."}, {"text_idx": "#000035", "text": "Numbrite loendamineMa\u0308ngijad lamavad po\u0303randal vo\u0303i seisavad silmad kinni ja hakkavad numbreid loendama. Igau\u0308ks tohib u\u0308ht numbrit o\u0308elda vaid u\u0308he korra ja kui sama numbrit u\u0308heaegselt o\u0308eldakse, alustatakse algusest."}, {"text_idx": "#000036", "text": "KuristikVajalikud vahendid: pudel, no\u0308o\u0308r/harjavarred vms piirideksMa\u0308ngujuht vo\u0303ib jutustada sissejuhatuseks loo, mille ka\u0308igus toimus maava\u0308rin ning koos matkanud seltskonna vahele tekkis po\u0303hjatu-lo\u0303putu kuristik. Oli va\u0308ga palav pa\u0308ev ning veepuudus kerge tekkima. Ku\u0308ll aga oli seltskonnal alles vaid u\u0308ks pudel vett, mida omavahel jagama pidi hakkama.Ma\u0308ngijad jagatakse kaheks grupiks ning nende ette ma\u0308rgitakse piirid (mida hiljem edasi liigutada saab), millest kumbki tiim u\u0308le astuda ei tohi. Kahe piiri vahele ja\u0308a\u0308b teatud vahemaa (kuristik), mis iga vooru ja\u0308rel suurenema hakkab \u2013 alustada vo\u0303ib na\u0308iteks u\u0308hest meetrist. Ma\u0308ngijate u\u0308lesanne on u\u0308le kuristiku u\u0308ksteisele pudelit andma hakata ning iga o\u0303nnestunud vooru ja\u0308rel liigutab ma\u0308ngujuht piire, nii et kuristik muutub laiemaks. Ma\u0308ngujuhi u\u0308lesanne on a\u0308ra tunnetada, millal ma\u0308ng lo\u0303petada \u2013 et vahemaa u\u0308letamatult suureks ei muutuks ning ma\u0308ngijatel eduelamus ja\u0308a\u0308ks."}, {"text_idx": "#000037", "text": "Kukkuja pu\u0308u\u0308dmineU\u0308ks grupiliige seisab ko\u0303rgemal (nt tooli, laua peal), teised seisavad selle ees, ka\u0308ed ette sirutatud. Pu\u0308u\u0308djad seisavad kahes rivis, ka\u0308ed omavahel kokku pandud, et oleks mugav pu\u0308u\u0308da. Ko\u0303rgemal seisev inimene langeb neile ka\u0308tele. Seda harjutust ei ole mo\u0303tet teha, kui ta\u0308helepanu on hajumas ning grupiliikmete vahel ei ole veel usaldust saavutatud, vastasel juhul vo\u0303ib juhtuda o\u0303nnetusi vo\u0303i tekkida usaldamatus."}, {"text_idx": "#000038", "text": "Pime kuningasHarjutus, mida vo\u0303ib teha alles siis, kui usaldus on saavutatud. Grupp tuleb paaridesse jagada. Paarist u\u0308ks on kuningas ja teine teener. Kuningas on pime ning ko\u0303nnib ruumis vabalt ringi. Teenri u\u0308lesanne on hoida kuningas tervena, ilma teda suunamata, vaid seistes takistustel ees. Otseselt kuningat ka\u0308tega puudutada ei tohi. Kuningas vo\u0303ib ise valida, kuhu ta ruumis liigub ja mis tempoga. Harjutus toimub vaikuses."}, {"text_idx": "#000039", "text": "Toolide a\u0308ravo\u0303ttKo\u0303ik istuvad toolidele, mis on asetatud ringiks, na\u0308oga liikumise suunas. Jalad on maas nii, et po\u0303lvedest moodustub ta\u0308isnurk. Seeja\u0308rel asetavad ko\u0303ik oma u\u0308lakeha tagumise naabri peale. Peale seda hakkab ma\u0308ngujuht u\u0308kshaaval erinevatest kohtadest toole a\u0308ra vo\u0303tma seni kaua, kuni ring ja\u0308a\u0308b \u201cpu\u0308sti\u201d ja u\u0308ksteise peale toetama nii, et toole polegi enam vaja."}, {"text_idx": "#000040", "text": "PimesikudKo\u0303ikidel osalejatel seotakse silmad kinni. Ma\u0308ngujuht viib nad u\u0308ksteisest eemale ja keerutab kohapeal segaduse tekitamiseks. Seeja\u0308rel sosistab ma\u0308ngijale ko\u0303rva u\u0308he numbri. Enne alustamist valitakse ka juhtma\u0308ngija, kes peab ko\u0303ik teised pimesikud rivvi panema numbri kahanemise vo\u0303i kasvamise ja\u0308rjekorras kuidas ise soovib. Ra\u0308a\u0308kida ei tohi keegi. Kui juhtma\u0308ngija usub, et numbrid on paigas ja ta ise samuti o\u0303iges rivi kohas vo\u0303etakse silmaside a\u0308ra ja kontrollitakse tulemust."}, {"text_idx": "#000041", "text": "Jookse ringiMa\u0308ng on sobilik ja\u0308a\u0308sulatamiseks ning va\u0308ikese elevuse tekitamiseks pausi ajal. Ma\u0308ngijad seisavad ringis ning igau\u0308ks valib mo\u0303ttes va\u0308lja teise ma\u0308ngija. Ei tohi mingil moel va\u0308lja na\u0308idata, kes kelle valis. Ma\u0308ngujuhi korralduse peale tuleb igal osalejal joosta ring u\u0308mber selle inimese, kelle ta va\u0308lja valis. Kuna ko\u0303ik jooksevad u\u0308heaegselt, siis tekib palju elevust ning segadust. Vo\u0303ib teha mitu vooru, iga kord aga valib iga ma\u0308ngija uue inimese."}, {"text_idx": "#000042", "text": "NinjaMa\u0308ngu alustatakse ringis, ko\u0303igepealt tulevad ko\u0303ik keskele kokku ning u\u0308tlevad u\u0308heskoos \u201caita\u0308h\u201d (po\u0303nevuse loomiseks vo\u0303ite kasutada erinevaid keeli) ning seeja\u0308rel hu\u0308patakse tagasi ringi vo\u0303ttes ninja poosid. Seeja\u0308rel algab ma\u0308ng, kus ma\u0308ngijad pu\u0308u\u0308avad u\u0308kshaaval ko\u0303rvalseisja ka\u0308e pihta saada, imiteerides sealjuures ninja\u2019t. Oluline on see, et ru\u0308nnata saab ainult enda ko\u0303rval olevat inimest, liikudes korraga vaid u\u0308he sammu. Pa\u0308rast ru\u0308nnakut peab ja\u0308a\u0308ma samasse asendisse, ring ka\u0308ib kellaosuti suunas. Kui saadakse kaaslase ka\u0308e pihta, langeb ta ma\u0308ngust va\u0308lja. Loeb ka\u0308elaba peale lo\u0308o\u0308mine, mujale lu\u0308u\u0308a ei tohi ning sellega ei saa ka vastast ma\u0308ngust va\u0308lja. Ennast vo\u0303ib ka kaitsta, liikudes u\u0308he sammu eest a\u0308ra."}, {"text_idx": "#000043", "text": "Po\u0308ial pihusMa\u0308ngijad seisavad ringis u\u0308ksteise ko\u0303rval. Vasak ka\u0308si asetseb puusa ko\u0303rgusel po\u0308ial pu\u0308sti ja parem ka\u0308si puusa ko\u0303rgusel paremal seisja po\u0308idla juures, olles valmis seda haarama. Ma\u0308rguande peale peab jo\u0303udma parema ka\u0308ega haarata naabri po\u0308ial ja vasaku ka\u0308e a\u0308ra to\u0303mbama, et teine naaber po\u0308ialt ka\u0308tte ei saaks. Kelle po\u0308ial kinni haaratakse, lahkub ma\u0308ngust. Esimsed paar korda vo\u0303ib teha prooviringid, kus keegi ma\u0308ngust ei lahku. Ma\u0308rguandeks vo\u0303ib olla na\u0308iteks paus muusikas, ma\u0308ngujuhi hu\u0308u\u0308e, plaksutus, vms."}, {"text_idx": "#000044", "text": "Silma pilgutusMa\u0308ngijad vo\u0303tavad paaridesse. Ko\u0303ik ma\u0308ngijad moodustavad ringi. U\u0308ks paariline seisab ees, teine tema taga. Kull seisab ka ringis, aga ilma paariliseta. Kull peab tegema u\u0308ksko\u0303ik kellele silma pilgutuse (u\u0308hele ma\u0308ngijale, kes seisab oma paarilise ees). Kui ma\u0308ngija na\u0308eb, et temale tehti silmapilgutus, siis peab ta jooksma kulli taha. Paariline, kes selle ma\u0308ngija taga seisab, peab pu\u0308u\u0308dma teda kinni hoida. Kui aga tema ees seisev ma\u0308ngija a\u0308ra sai joosta, muutub nu\u0308u\u0308d tema uueks pilgutajaks, kes endale uut paarilist pu\u0308u\u0308ab leida."}, {"text_idx": "#000045", "text": "Psu\u0308hholoogRu\u0308hmast valitakse va\u0308lja ma\u0308ngijad, kes ma\u0308ngureegleid ei tea. Juhul kui selliseid ma\u0308ngijaid ei ole, vo\u0303ib ru\u0308hma na\u0308iteks pooleks jagada. Need ma\u0308ngijad saadetakse seeja\u0308rel seltskonnast eemale ja ma\u0308ngujuht seletab u\u0308leja\u0308a\u0308nud osalistele reeglid. Reeglid on ja\u0308rgmised: eemale saadetud ma\u0308ngijatest saab psu\u0308hholoogid ja u\u0308leja\u0308a\u0308nutest patsiendid. Ko\u0303ikidel patsientidel on u\u0308ks ja sama haigus, nimelt arvavad nad, et nad on inimene, kes istub nendest paremal. Psu\u0308hholoogi(de) eesma\u0308rk on ma\u0308a\u0308rata patsientide diagnoos. Seda tehakse ku\u0308sides patsientidelt \u201cKas\u201d ku\u0308simusi. Patsiendid vastavad justkui nad oleks endast paremal istuv inimene. Kui vastus ei vasta to\u0303ele hu\u0308u\u0308ab ma\u0308ngija keda kehastatakse \u201cPsu\u0308hholoog!\u201d ja selle peale vahetavad ko\u0303ik ma\u0308ngijad omavahel kohad. Kui seltskonnale on selge kuidas ma\u0308ng ka\u0308ib, kutsutakse eemale saadetud psu\u0308hholoogid tagasi ja tal palutakse ma\u0308ngijatele diagnoos panna. Ma\u0308ng kestab kuni psu\u0308hholoogid on tuvastanud mis patsientidel viga on."}, {"text_idx": "#000047", "text": "Mida saab teha markeriga?Vajalikud vahendid: Olemasolevad esemedTegemist on loovust soodustava ajuru\u0308nnakuga. Ma\u0308ngujuht alustab ringi: Minu ka\u0308es on marker ja seda saab kasutada na\u0308iteks lilletoena. Peale seda annab ta markeri enda ko\u0303rval istujale. Marker antakse ringis edasi ja iga osaleja pakub enda variandi, milleks vo\u0303i kuidas vo\u0303ib markerit kasutada. Markeri asemel vo\u0303ib kasutada u\u0308ksko\u0303ik, millist muud eset ruumis ning see ei pea tingimata ka\u0308est-ka\u0308tte liikuma. Ideid vo\u0303ib pakkuda ka la\u0308bisegi, siiski tasub ja\u0308lgida, et ko\u0303ik osalejad ajuru\u0308nnakus aktiivselt panustaksid."}, {"text_idx": "#000048", "text": "\u201cMa ostsin poest...\u201dVaja on kahte vabatahtlikku; u\u0308ks neist la\u0308heb ruumist va\u0308lja, teine ja\u0308a\u0308b sisse ja talle ma\u0308a\u0308ratakse koos keerulisem so\u0303napaar, na\u0308iteks \u201clepatriinu ta\u0308pilised pu\u0308ksid\u201d (vo\u0303i midagi, mis leiutati, millega midagi teha saab: na\u0308iteks triikraud, millega saab kohvi keeta). Nu\u0308u\u0308d tuleb ma\u0308ngija ukse tagant sisse ja istub esimese vabatahtliku ette, peidab oma ka\u0308ed a\u0308ra ning hakkab ra\u0308a\u0308kima, mis ta ostis (teadmata, mis eelnevalt kokku lepiti). Teine vabatahtlik on ta selja taga, ning kasutab oma ka\u0308si eesistuja ka\u0308te asemel \u2013 ta ei tohi ra\u0308a\u0308kida ega muid ha\u0308a\u0308litsusi teha. Eesolija ra\u0308a\u0308gib tema taga istuva inimese ka\u0308te po\u0303hjal. Oluline on see, et jutt ei katkeks, tuleb improviseerida. Ma\u0308ngu ma\u0308ngitakse, kuni ese on a\u0308ra arvatud, ning valitakse uued vabatahtlikud."}, {"text_idx": "#000050", "text": "FotolavastusedGrupp jagatakse va\u0308iksemateks, vastavalt osalejate arvule 2-4, tiimiks. Ette antakse erinevad teemad ja piiritletakse ala, kus ma\u0308ng toimub. U\u0308lesanne on oma tiimiga teha fotolavastused etteantud teemadega. Teemadeks vo\u0303ivad olla na\u0308iteks: \u201cMalevlane to\u0308o\u0308hoos\u201d, \u201cRu\u0308hmajuht puhkeajal\u201d, \u201cMalevas ikka juhtub\u201d, \u201cKes ei to\u0308o\u0308ta, see ei so\u0308o\u0308\u201d, jne. Mo\u0303istlik on ka panna paika aeg, na\u0308iteks 30 min, 1 tund, olenevalt ala suurusest ja teemade arvust. Hiljem kogunetakse ning jagatakse fotosid kogu grupiga, vo\u0303ib korraldada ka parima foto ha\u0308a\u0308letuse."}, {"text_idx": "#000051", "text": "S\u030cketsidVajalikud vahendid: erinevad olemasolevad esemed, kotidGrupp jagatakse va\u0308iksemateks tiimideks, olenevalt inimeste arvust na\u0308iteks 3-5 liikmelisteks. Iga tiim saab koti erinevate esemetega (na\u0308iteks: hambapasta, ka\u0308ekell, sokk, lusikas, muud olemasolevad esemed) ning igal tiimil peaks olema kotis sama arv esemeid, kuid erinevad. Samuti vo\u0303ib anda igale tiimile ette teema teema. Selleks vo\u0303ib olla na\u0308iteks laste muinasjutud, u\u0308hiskonnas aktuaalsed teemad, osalejate enda poolt va\u0308lja pakutud ja loositud teemad, vms. U\u0308lesanne on ettena\u0308htud aja jooksul (na\u0308iteks 15 minutit) valmistada ette s\u030ckets ning see hiljem ko\u0303igile esitada."}, {"text_idx": "#000052", "text": "Toolidel edasi istumineVajalikud vahendid: ma\u0308ngukaartide pakk, toolidMa\u0308ngijad istuvad toolidel ringis. Neile jagatakse ka\u0308tte u\u0308ks kaart. U\u0308leja\u0308a\u0308nud kaardipakk ja\u0308a\u0308b ma\u0308ngujuhi ka\u0308tte ning ta hakkab sealt kaarte vo\u0303tma. Kui ma\u0308ngujuht nimetab kaardimasti, mis ma\u0308ngijale sattus, peab ta u\u0308he koha vo\u0303rra ringis edasi liikuma (kui ko\u0303rvaloleval toolil juba istub keegi, peab ma\u0308ngija talle su\u0308lle istuma). Kui kaardipakist to\u0303mmatakse va\u0308lja mast, mis on ma\u0308ngijal, kellel on keegi juba su\u0308les, ei ole tal vo\u0303imalik edasi liikuda. Ma\u0308ng lo\u0303peb kui keegi ma\u0308ngijatest oma algkohale tagasi jo\u0303uab."}, {"text_idx": "#000053", "text": "Notsu ro\u0308hh-ro\u0308hhVajalikud vahendid: padi, sall/ra\u0308tikU\u0308hel ma\u0308ngijal seotakse silmad kinni ja antakse ka\u0308tte padi, u\u0308leja\u0308a\u0308nud istuvad tema u\u0308mber ringis. Pimedat ma\u0308ngijat keerutatakse u\u0308mber oma telje. Seeja\u0308rel tuleb tal panna padi kellegi su\u0308lle ja sinna peale istuda. Pime ma\u0308ngija hu\u0308u\u0308ab: \u201cNotsu ro\u0308hh-ro\u0308hh!\u201d, mille peale see, kelle su\u0308le ta istub, vastab talle sea ha\u0308a\u0308lt immiteerides: ro\u0308hh-ro\u0308hh. Kui pime ma\u0308ngija tunneb ro\u0308hkija a\u0308ra, vahetuvad rollid, kui mitte, ja\u0308rgneb kordusring."}, {"text_idx": "#000054", "text": "Puudutan millega ja mida?Vajalikud vahendid: paber, kirjutusvahendidIga osaleja saab kaks paberitu\u0308kikest ning mo\u0303lemale paberile kirjutab u\u0308he kehaosa (erinevad). Ma\u0308ngujuht korjab paberid u\u0308hte kaussi kokku ning segab need la\u0308bi. Vo\u0303etakse ringi ning esimesed kaks ma\u0308ngijat (A ja B) vo\u0303tavad kausist mo\u0303lemad u\u0308he paberi. Nende kahe u\u0308lesandeks on paberil kirjeldatud kehaosad u\u0308hendada. Ma\u0308nguga liitub ja\u0308rgmine ma\u0308ngija (C), kes vo\u0303tab koos ma\u0308ngijaga B kausist mo\u0303lemad u\u0308he paberi. Taaskord tuleb u\u0308hendada omavahel paberil olevad kehaosad. Seda tehes ei tohi eelnevate ma\u0308ngijate u\u0308hendused katkeda. Ja\u0308rjest u\u0308hekaupa liituvad sama su\u0308steemi kasutades ko\u0303ik ma\u0308ngijad. Viimane ma\u0308ngija vo\u0303tab paberi koos ma\u0308ngijaga A. Mida kauem ma\u0308ngijad poose hoiavad, seda lo\u0303busam on, kuid tegelikkuses ei ole otsest vajadust pa\u0308rast ringi ta\u0308issaamist edasi poosides olla. Ma\u0308ngu keerukamaks muutmiseks vo\u0303id asetada kehaosade vahele ma\u0308ngukaardid, mis ei tohi sealt enne ringi ta\u0308issaamist maha kukkuda."}, {"text_idx": "#000055", "text": "Lo\u0303ngama\u0308ngVajalikud vahendid: lo\u0303ngakeraLo\u0303ngakera veeretatakse ringis istudes u\u0308le ringi vabalt valitud ja\u0308rjekorras nii, et iga u\u0308ks kelle juurest lo\u0303ng la\u0308bi la\u0308heb hoiab sellest kinni, ehk tekib suur sik-sakiline ra\u0308gastik ringi keskele. Hiljem saab tagurpidi lo\u0303nga veeretades lo\u0303ngakera ja\u0308lle kokku. Tagasisides saab seda kasutada nii, et lo\u0303ngakera lahti veeretades o\u0308eldakse na\u0308iteks tegevusest/pa\u0308evast kogetud negatiivne lugu ja kokku kerides positiivne."}, {"text_idx": "#000056", "text": "SkaalaRuum jagatakse mo\u0303tteliseks 0-100% skaalaks. Harjutuse la\u0308biviija esitab erinevaid va\u0308iteid ning osalejad valivad skaalal enda jaoks o\u0303ige koha, kui palju iga va\u0308ide tema kohta kehtib. Seda harjutust vo\u0303ib la\u0308bi viia mo\u0303ne ma\u0308ngu ja\u0308rel, na\u0308iteks esitades va\u0308iteid: \u201cTundsin end ma\u0308ngu ajal turvaliselt\u201d, \u201cTegin ru\u0308hmakaaslastega koosto\u0308o\u0308d\u201d, \u201cMa\u0308ngiksin seda ma\u0308ngu veel\u201d. Harjutust vo\u0303ib kasutada ka na\u0308itkes ru\u0308hma lo\u0303ppedes, tehes kokkuvo\u0303tteid to\u0308o\u0308, kaasmalevlaste, ja muu kogetu kohta. Vo\u0303ib ja\u0308rgneda ka arutelu, miks nii vastati."}, {"text_idx": "#000058", "text": "Headuse koridor Kogu ru\u0308hm seisab kahes veerus na\u0308gudega teineteise poole, nii et tekib koridor. U\u0308ks ru\u0308hmajuht on saatja, teine vastuvo\u0303tja. Noor ko\u0303nnib la\u0308bi koridori, silmad kinni, ning \u201ckoridor\u201d sosistab talle ko\u0303rva ha\u0308id so\u0303nu."}, {"text_idx": "#000059", "text": "KalliringRu\u0308hm on ringis, ring la\u0308heb vastavalt soovile paremale/vasakule. Tuleb teha enda ko\u0303rval olevale inimesele kalli ning o\u0308elda talle kompliment. Saab teha ka mo\u0303ne raske pa\u0308eva lo\u0303pus, kui tuju vaja to\u0303sta."}]